b'\n_START_ARTICLE_\nA fost reg\xc4\x83sit\xc4\x83 compania a 7-a!\n_START_SECTION_\nRezumat\n_START_PARAGRAPH_\nAcest film prezint\xc4\x83 continuarea aventurilor celor trei solda\xc8\x9bi francezi care s-au pierdut de compania a VII-a de transmisiuni, din care f\xc4\x83ceau parte, \xc3\xaen urma dezastrului din iunie 1940: Tassin, Chaudard \xc8\x99i Pithiviers scap\xc4\x83 de nem\xc8\x9bi \xc8\x99i sunt g\xc4\x83si\xc8\x9bi \xc3\xaen izmene de c\xc4\x83tre mama Crouzy care le d\xc4\x83 uniforme de ofi\xc8\x9beri francezi. Cei trei eroi sunt din nou aresta\xc8\x9bi \xc8\x99i du\xc8\x99i \xc3\xaentr-un castel unde este \xc8\x9binut prizonier o mare parte din statul major al Armatei Franceze. Cei trei solda\xc8\x9bi, considera\xc8\x9bi ofi\xc8\x9beri ca urmare a uniformelor pe care le purtau, sunt pe punctul de a-i face s\xc4\x83 scape pe to\xc8\x9bi ofi\xc8\x9berii din statul major francez dar, din p\xc4\x83cate, numai ei reu\xc8\x99esc s\xc4\x83 fie liberi \xc3\xaen timp ce restul ofi\xc8\x9berilor sunt obliga\xc8\x9bi s\xc4\x83 se \xc3\xaentoarc\xc4\x83 \xc3\xaen castel dup\xc4\x83 pr\xc4\x83bu\xc8\x99irea tavanului pe u\xc8\x99a de la pivni\xc8\x9b\xc4\x83. Urmeaz\xc4\x83 o mic\xc4\x83 serie de evad\xc4\x83ri petrecute de fiecare dat\xc4\x83 sub ochii mira\xc8\x9bi ai superiorului lor, c\xc4\x83pitanul Dumont, care nu \xc3\xaen\xc8\x9belege cum reu\xc8\x99esc ace\xc8\x99ti trei imbecili s\xc4\x83 evadeze de fiecare dat\xc4\x83.\n_START_SECTION_\nCitate\n_START_PARAGRAPH_\nPithiviers\xc2\xa0: \xc2\xab\xc2\xa0Dac\xc4\x83 l-a\xc8\x99 cunoa\xc8\x99te pe idiotul care a f\xc4\x83cut podul s\xc4\x83 sar\xc4\x83 \xc3\xaen aer!!!\xc2\xa0\xc2\xbb._NEWLINE_Colonelul Blanchet (Robert Lamoureux)\xc2\xa0: \xc2\xab\xc2\xa0Deci firul verde pe butonul verde \xc8\x99i firul ro\xc8\x99u pe butonul ro\xc8\x99u\xc2\xa0\xc2\xbb._NEWLINE_Soldatul german (Michel Modo)\xc2\xa0: \xc2\xab\xc2\xa0Groupir! Trebuie s\xc4\x83 r\xc4\x83m\xc3\xa2ne\xc8\x9bi groupir!\xc2\xa0\xc2\xbb.'